迪迪耶樂活

迪迪耶樂活係法國爵士樂小提琴演奏家，喺加萊出世。

職業生涯 
樂活自細跟阿爸同私人老師學小提琴。佢13歲加入加萊市政劇院嘅歌劇樂團。1973年，佢寧願參加法國前衛搖滾樂團Magma，都唔去考巴黎國立高等音樂舞蹈學院。佢開始全世界四圍去演出。

1979年至今，佢參與錄製咗超過20張唱片。佢亦有參與音樂劇、舞劇嘅製作，仲做過電影配樂。

2000年，佢同當時嘅老婆Caroline Casadesus喺巴黎郊區Dammarie-lès-Lys創辦音樂學校「 (CMDL)」，培養咗好多音樂人才。

過身 
2018年2月18號，迪迪耶樂活喺巴黎心臟病發過身。2月23號喺巴黎聖洛克教堂舉殯，之後落葬巴黎蒙帕納斯公墓。

屋企人 
樂活個老豆伊夫係小提琴老師，祖上喺19世紀末由英國伯明翰遷到法國加萊。伊夫有個堂兄弟係低音提琴樂手。佢阿媽Paule係畫家。佢大佬Francis係鋼琴樂師。

佢有過一段感情，生咗兩個女。1995年，佢同法國抒情女高音結婚。Casadesus同年生咗Mathilde，而今大個咗係騎師。2015年8月22號，佢同法國花腔女高音喺巴黎郊區Dammarie-lès-Lys結婚。

趣聞 
據法國物理學家所講，樂活對科學同天體物理好有興趣，一直都有關注天文同物理學界嘅最新發展。

Centre des Musiques Didier Lockwood (CMDL)

類:法國音樂家
類:小提琴演奏家